**23.09.2025**

**E-pasta nosaukums**

Par gaidāmajām izmaiņām ambulatorās rehabilitācijas pakalpojumu apmaksas kārtībā

**E-pasta teksts**

 Nacionālais veselības dienests aicina uz semināru šī gada 1. oktobrī pl.14.00 -15.30, kura mērķis ir informēt par gaidāmajām izmaiņām ambulatorās rehabilitācijas pakalpojumu apmaksas kārtībā, kas stāsies spēkā no 2026. gada 1. janvāra.

 Izmaiņu mērķis ir veicināt pakalpojumu kvalitāti, pieejamību un efektīvu resursu izmantošanu. Seminārā tiks prezentētas būtiskākās izmaiņas, tostarp:

 •  vienotas 15 minūšu laika ekvivalenta manipulācijas ieviešana visām funkcionālo speciālistu specialitātēm, nodrošinot vienlīdzīgus un pārskatāmus apmaksas principus;

 •  grupu darba saglabāšana un atbalstīšana ambulatoro pakalpojumu ietvaros;

 •  datu uzskaite par terapijas ietvaros veikto darbu un pielietotajām, uz pierādījumiem balstītajām terapijas metodēm un rehabilitācijas tehnoloģijām, izmantojot 25 statistikas manipulācijas, kas izstrādātas sadarbībā ar Metodisko vadības centru un nozares asociācijām, balstoties uz Pasaules veselības organizācijas izstrādātajām rehabilitācijas intervenču pakotnēm.

Seminārs sniegs iespēju uzdot jautājumus un saņemt skaidrojumus par jaunās apmaksas kārtības piemērošanu praksē

Nacionālais veselības dienests